Hvad er aktiehandel | Gennemgang af aktiehandel | ETX Capital
Lær om aktier/
Hvad er aktiehandel
Handel med værdipapirer og aktier har traditionelt set været en af de mest spændende investeringsmuligheder for investorer fra hele verden, da den tilbyder en bred vifte af sektorer, industrier og lande at vælge imellem.
Dog har der tidligere været en høj indgangsbarriere, da markedet har været domineret af hedgefondforvaltere, private investorer og større finansielle institutioner.
Dette skyldes blandt andet de større beløb, som kræves for at handle med faktiske aktier og de uforholdsmæssigt høje omkostninger ved forvaltning af en portefølje.
Indførelsen af Spread Betting og CFD-handel, og udbredelsen af kraftfulde bærbare computere og smartphones, har introduceret aktiehandel til et helt nyt publikum ved at sænke priserne og ved at tilbyde masser af handelsmuligheder med større fleksibilitet.
I løbet af dette kursus vil vi se på, hvordan aktier handles, nogle råd og strategier som kan hjælpe dig i gang, og hvordan du styrer din risiko på en ansvarlig måde, når du handler online.
Aktier i et selskab udstedes typisk for at rejse kapital ved lancering eller til den planlagte udvidelse af en virksomhed og afspejler det proportionale ejerskab af en virksomhed eller et selskab.
Ved køb af aktier i en virksomhed ejer investoren juridisk set en vis procentdel af den pågældende virksomhed og kan have stemmerettigheder og ret til at modtage en procentdel af overskuddet af virksomhedens indtjening, også kaldet aktieudbytte.
Aktiehandel kaldes også nogle gange for handel med egenkapital, da ejeren af aktierne har direkte egenkapital i den virksomhed, som personen har valgt at investere i.
Nar du handler aktier hos ETX, spekulerer du i de underliggende prisbevægelser fremfor selv at eje aktierne.
Det betyder, at du kan handle med prisbevægelser ved at bruge en Spread Betting-konto eller en CFD-handelskonto, og du kan åbne både købs- og salgspositioner på en aktie, hvilket giver dig flere handelsmuligheder.
Aktiehandel er et forskelligartet og spændende marked med masser af handelsmuligheder på tværs af en bred vifte af sektorer. Aktiekurser kan påvirkes af flere forskellige markedsbegivenheder som f.eks.:
Fusioneringer, akkvisitioner, virksomhedsovertagelser og særlige udbytter - disse begivenheder er i vid udstrækning grupperet sammen som "Corporate actions".
Virksomhedsnyheder - f.eks. lanceringen af et nyt produkt, ændringer i ledelsen, rebranding og store kampagner.
Indtjening - virksomhederne rapporterer om deres indtjening hvert år, og det giver markedet indsigt i, hvor profitabel virksomheden er, og hvor sund den er i forhold til dens nærmeste konkurrenter.
Større markedsbegivenheder - disse kan blandt andet inkludere store nyhedshændelser vedrørende konkurrenter, forstyrrelser af forsyningskæder, økonomiske data, lovændringer og told på handel.
Der er et kæmpestort udvalg af sektorer at vælge imellem, når du handler aktier, herunder stærkt handlede industrier såsom minedrift, bankvirksomhed, teknik, lægemidler, detailhandel og telekommunikation.
Lige meget hvilke aktier du vælger, er det vigtigt, at du har en omfattende viden om den industri, som du handler, og at du forstår de anliggender, som kan sætte markedets priser i bevægelse.
Hvilke aktier kan jeg handle?
Når du handler aktier hos ETX, kan du vælge blandt en bred vifte af virksomheder fra mere end 20 lande, herunder Storbritannien, USA, Tyskland, Frankrig, Spanien og Singapore.
Du kan handle alle vores aktiemarkeder som en CFD eller et Spread Bet, og det lader dig opnå gevinst på både stigende og faldende markeder. Derudover tilbyder vi også markeder på de største IPO'er ("Initial Public Offerings" eller "børsnoteringer"), så du kan få endnu flere spændende handelsmuligheder.
For at du kan få en ide om, hvilken type markeder og sektorer som er tilgængelige for dig, har vi anført nogle af de største aktier fra populære lande fra hele verden.
Du kan hos ETX handle et udvalg af forskellige sektorer, når du spekulerer i bevægelser af britiske virksomheders aktiekurser. Vi tilbyder en vifte af større FTSE 100-virksomheder såvel som mindre aktier, som tilbyder større volatilitet og flere handelsmuligheder.
Husk, større volatilitet kan skabe flere handelsmuligheder, men det medfører også en højere risiko. Nogle af vores mest populære britiske aktiemarkeder inkluderer:
Det amerikanske aktiemarked er et af de mest travle, og et af dem som handles mest i hele verden, og det giver investorer masser af muligheder i nyere, hurtigt voksende sektorer såvel som i mere etablerede industrier som f.eks. bankvirksomhed og detailhandel.
Vi tilbyder Spread Betting og CFD-handel på en række ikoniske amerikanske aktier på Wall Street, men også på et omfattende udvalg på US Tech 100 og SP 500. Nogle af vores mest populære amerikanske aktiemarkeder inkluderer:
Med aktier fra Tyskland, Spanien, Frankrig, Sverige, Italien, Holland, og mange flere, kan vi tilbyde masser af handelsmuligheder på europæiske aktier. EU er et af verdens største handelsmarkeder med globale virksomhed, der spreder sig over sektorer som detailhandel, biler, bankvirksomhed, e-handel og teknik.
Nogle af vores mest populære europæiske aktiemarkeder inkluderer:
Kan jeg anvende kurssikring som en del af min portefølje?
Hvis du allerede har en aktieportefølje eller traditionelle investeringer, hvori du gerne vil udligne en del af din risikoeksponering, kan det være en god strategi at anvende CFD'er til at kurssikre din portefølje.
Fordi du har muligheden for at sælge (gå kort) eller købe (gå lang) med en CFD-handelskonto, får du større fleksibilitet, når det handler om din investering.
Mange investorer, som ejer en fysisk aktieportefølje, vælger at kurssikre deres investeringer med en CFD-position som en måde, hvorpå de kan minimere risikoen og eventuelle tab.
Du kan gøre dette ved at åbne en CFD-salgsposition på aktierne i det firma, som du også har investeret direkte i.
Denne modsatrettede handel vil hjælpe dig med at udligne potentielle tab i din fysiske aktieportefølje, hvis værdien skulle falde meget hurtigt. Det kan f.eks. ske i perioder med ekstrem volatilitet eller ved øget usikkerhed.
Er aktiehandel noget for mig?
Aktiehandel tilbyder investorer kæmpestore handels- og investeringsmuligheder på tværs af en lang række sektorer.
Når du handler aktier hos ETX, vil du have adgang til aktier fra hele verden, og du kan vælge blandt solide, velrenommerede aktier eller nyere, mere volatile markeder. Du vil også have muligheden for at handle større IPO'er, når de er tilgængelige.
Aktiehandel kunne være noget for dig, hvis du er på udkig efter korte, mellemlange eller langsigtede handelsmuligheder, og hvis du har en god forståelse af aktiemarkedet.
Du kan handle aktier på vores kraftfulde, prisvindende TraderPro-platform såvel som på vores avancerede apps til iOS og Android.
Gennemlæs den næste sektion i denne vejledning omkring aktiehandel for at lære mere om, hvordan du handler de forskellige aktier, som vi har nævnt her, og også om hvordan din handelsstrategi kan ændre sig afhængigt af, hvilken type aktier du vælger at handle.
Hvad er aktiehandel? 7 notater
Sådan handler du aktier 8 notater
Råd og strategier for aktiehandel 4 notater
Risikostyring ved aktiehandel 4 notater